25/03/2019 | Administración LocalMunicipal
San Sadurniño
Aprobación definitiva modificación Ordenanza fiscal nº 1-2

O Pleno deste Concello, na sesión celebrada o día 27 de novembro de 2018, acordou aprobar provisionalmente unha modificación da Ordenanza Fiscal nº I-2, reguladora do Imposto sobre Actividades Económicas, o que se fixo público durante o prazo de trinta días, contados desde o seguinte ó da publicación do o anuncio correspondente no Boletín Oficial da Provincia de A Coruña nº 230, do 03/12/18 e no taboleiro de anuncios deste Concello, sen que se presentase alegación, reclamación nin observación algunha durante o devandito prazo, polo que o acordo de que se trata enténdese elevado a definitivo. En cumprimento do establecido nos artigos 49 e 70-2 da Lei 7/1985, reguladora das bases do réxime local, e 56 do Real Decreto Lexislativo 781/1986, de 18 de abril, polo que se aproba o texto refundido das disposicions legais vixentes en materia de réxime local, publícase de seguido o texto completo da ordenanza modificada: O Imposto sobre Actividades Económicas rexerase neste municipio polas normas reguladoras recollidas no texto refundindo do Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, e polas demais disposicións legais e regulamentarias que complementen e desenvolvan a dita lei, así como pola presente ordenanza fiscal. A cota tributaria será o resultado de aplicar á tarifa do imposto a que se refire o artigo seguinte, o coeficiente de ponderación regulado no RDL 2/2004 e o coeficiente de situación regulado no artigo 6 da presente ordenanza fiscal. A tarifa será a resultante de aplicarlle ás actividades exercidas neste termo municipal as tarifas e instrucións do imposto aprobadas por Real decreto lexislativo. De acordo co que prevé o texto refundido do Real decreto lexislativo 2/2004, sobre as cotas municipais de tarifa aplicarase un coeficiente de ponderación, determinado en función do importe neto da cifra de negocios do suxeito pasivo, recollido no devandito Real Decreto. Aos efectos previstos para a aplicación do coeficiente de situación, as vías públicas clasifícanse en dúas categorías fiscais. Como anexo a esta ordenanza figura un índice alfabético das vías públicas deste municipio con expresión da categoría fiscal que corresponde a cada unha delas.1. As vías públicas que non aparezan sinaladas no índice alfabético serán consideradas de segunda categoría, permanecendo cualificadas así ata o 1 de xaneiro do ano seguinte a aquel en que se aprobe polo Pleno desta Corporación a categoría fiscal correspondente e a súa inclusión no índice alfabético de vías públicas. Sobre as cotas modificadas polo coeficiente de ponderación e atendendo á categoría fiscal da vía pública onde radique a actividade económica, establécese a seguinte escala de coeficiente de situación: A presente Ordenanza fiscal, así como o anexo co índice alfabético de vías públicas, entrarán en vigor o día seguinte da súa publicación no Boletín Oficial da Provincia, e comezarán a aplicarse a partir do día un de xaneiro de 2020, permanecendo en vigor ata a súa modificación ou derrogación expresa. Categoría 1ª: · Monte Forgoselo, no lugar de Racamonde · Zona industrial da Bidueda (parroquia de San Sadurniño) Categoría 2ª: a) Resto de vías municipais” San Sadurniño, 18 de marzo de 2019. O Alcalde, Secundino García Casal.